《登岱》
清代·邹炳泰

苍崖回合磴千重，直上天门紫气浓。绝顶无云生下界，深宵迎日自中峰。

玉苔阴润悬淙涧，仙佩朝鸣偃岫松。经峪幔亭颓落尽，不须高唱溯登封。

作者简介：（1741—1820）江苏无锡人，字仲文，号晓屏。乾隆三十七年进士。官至协办大学士，以兼顺天府尹，未能事先觉察林清之变，降官。嗜古书画，收藏甚富。有《午风堂丛谈》。